Der er det. Fukushima Daiichi Atomkraftværk.
OPTAGELSER FRA FORSVARETS HELIKOPTER
Denne optagelse fra TOEPCO viser kraftværkets tilstand kl. 7.00.
Grundet radioaktivitet
kan vores nyhedshelikopter ikke flyve over kraftværket.
Disse optagelser er udsendt af TOEPCO.
Der er den! Det er reaktorbygningen!
Udover Enhed 1 og Enhed 3
ser vi også Enhed 4.
Bygningen er hullet efter eksplosionerne.
Væggene er væk, og kun skelettet er tilbage.
Kan I se det? Det er et katastrofalt syn.
Folk arbejder stadig dernede, ikke?
Og…
…de er kun et par dusin.
FUKUSHIMA DAIICHI NÆR ENHED 2
Fandens også!
Yamanishi! Bær den her!
Okay!
BASERET PÅ VIRKELIGE HÆNDELSER
Undskyld. Det gik langsomt. Der er brokker overalt.
Kører brandbilen stadig?
Du nåede det lige. Tanken er tom om ti minutter.
Fart på. Vi kan ikke blive her længe.
-For meget stråling. -Javel!
Sådan.
Så. Okay!
Hvad?
Vent lidt.
Hvad i…?
Det er skidt.
-Hvad er der? -Det er bare…
Hvorfor virker det ikke? Tanken er fuld.
Vandet burde komme op…
Er pumpen i stykker?
Jeg ved det ikke! Jeg prøver igen.
-Skynd dig! -Ja!
Hvad med nu?
TEKNISK HOLD
Er der ingen, der har erfaring med det?
NØDDRIFTSRUM
Undskyld.
De er ikke vant til den slags opgaver.
Desuden har vi lånt den brandbil udefra.
Du har ret.
Bliv ved med at prøve, indtil strålingen er uudholdelig.
-Javel. -Okay? Jeg prøver at finde på noget.
Javel.
Tak.
Fortsæt indsprøjtningen.
Prøv at løse det.
Det er vel for meget at bede om, at ingeniører
kan betjene en brandbil.
Ja.
MUTSU, AOMORI-PRÆFEKTURET ENHED 4-OPERATØR KIRIHARAS HJEM
TOEPCO-AFDELINGEN I MUTSU, AOMORI
Det er Kirihara.
Ja.
Og hvor er han nu?
Modtaget.
Tak, fordi I ringede.
De har fundet Kokis lig.
Og nu til næste historie.
Der er fortsat kaos i Narita Lufthavn som følge af katastroferne
grundet tilstrømningen af udenlandske borgere, der forsøger at rejse hjem.
Siden skælvet…
Shinji, bosiddende amerikanere forlader Japan på én gang.
USA har bedt borgerne komme hjem.
Andre lande giver nu også deres borgere besked på at rejse.
Der er kaos i Narita og Haneda-lufthavnene.
PREMIERMINISTER SHINJI AZUMA
Ring til USA's præsident.
Javel.
Shinji! Han er ankommet.
Hej!
Goddag!
Tak, fordi du gør det her.
Ingen årsag.
Jeg ville præsentere dig, men tiden iler.
Det er jeg klar over.
Desuden kom jeg ikke for at netværke med politikere.
Jeg har brug for dit besyv.
Hvis vi i det mindste kan gennemføre en kold nedlukning,
har vi undgået det værste.
Men problemet er…
Problemet er,
hvad vi gør, hvis vi ikke får reaktorerne under kontrol.
Jeg forstår godt, hvorfor du vil fokusere på det nu.
Når Japan er voldsomt forurenet, er spørgsmålet,
hvordan man opretholder kritiske institutioner,
og hvordan man genopbygger nationen.
Præcis.
I er nok allerede klar over det,
men hvis en reaktor destabiliseres, mister I kontrollen med alle seks.
Processen kan ikke stoppes,
fordi man ikke kan nærme sig.
Hvordan ser det ud…
…hvis det sker?
OMFANG AF STRÅLINGSFORURENING
Alt i den røde cirkel
er inden for 170 km fra kraftværket.
YAMAGATA, SENDAI, UTSUNOMIYA, MITO
Alle, der bliver i cirklen, vil dø.
Tvungen omflytning er et must.
Den gule cirkel dækker områder 250 km væk.
NIIGATA, MAEBASHI, SAITAMA, TOKYO, CHIBA
Disse områder bør evakueres og afspærres.
De vil være forurenede
og muligvis ubeboelige i de næste par årtier.
"Ubeboelige"? Men det inkluderer Tokyo, Chiba og Kanagawa.
Vil alle de mennesker miste deres hjem?
Ja.
Omtrent 50 millioner vil være hjemløse.
Det er ikke alt.
Utallige virksomheder må flytte.
Japans økonomi
vil ophøre med at fungere de næste par år.
Næsten en tredjedel af Japan
vil være ubrugelig i årtier.
Så nationen
ville blive delt i to mellem Hokkaido og Vestjapan?
Ja.
Japan ville være færdig.
FUKUSHIMA DAIICHI ATOMKRAFTVÆRK
Da vi fløj over Fukushima Daiichi i vores rekognosceringsfly,
var dosis i luften 247 millisievert i timen.
Yderligere arbejde er umuligt.
Sig ikke, det er umuligt.
Jeg ved, at risikoen er stor.
Men kan vi ikke pumpe vand ind,
må vi smide det ned fra luften med helikoptere.
Den udenlandske presse begynder at omtale Japan som en ødemark.
Vi må vise, at regeringen har fod på det.
Find på en måde.
Hvis vores helikoptere er i luften,
og endnu en brinteksplosion finder sted,
vil helikopterne styrte ned.
Det vil kun gøre tingene værre.
Når der er krig i udlandet, bidrager Japans forsvar.
Nu er Japan i fare!
Det er nu, forsvaret må bevise dets værd.
Forsvaret er vores sidste håb.
Når solen står op, foretager vi endnu en luftrekognoscering.
Vi måler strålingsdosen
og beslutter, om vi kan gøre mere.
FUKUSHIMA DAIICHI NÆR ENHED 2
Underligt…
-Hey! Find en lommelygte! -Okay.
Det er for mørkt.
Hey, lys herover!
Okay!
Jeg koblede pumpen til. Virker det?
Nej. Det har ikke ændret sig.
Lys længere fremme. Jeg kan ikke se noget!
Okay.
Hvad er vandstanden?
Stadig ikke god. Intet tyder på, at den stiger.
Og trykket?
Reaktorindeslutningen
har et tryk på 730 kilopascal.
Hvad gør vi?
Så længe brandbilerne ikke kan køre, kan vi ikke pumpe.
Hvor er Araki evakueret til?
Hvad?
Seiji Araki fra Japans Atomsikkerhedstjeneste!
Jeg tjekker nu!
FUKUSHIMA DAINI ATOMKRAFTVÆRK EVAKUERINGSCENTER
Araki, et opkald fra kraftværkschef Yosida.
Ja? Det er Araki.
Åh! Araki!
Godt, jeg endelig kom igennem.
Vi har stadig dårlig mobildækning.
Godt, den sikre telefonlinje virker.
Hvad er der?
Vi kan ikke indsprøjte vand i reaktorerne.
Jeg skal vide, hvordan man fylder vandtanken
på en brandbil.
JAPANS ATOMSIKKERHEDSTJENESTE SEIJI ARAKI
I gør det udenfor, ikke?
Kan I se kontrolpanelet?
Ja. Vi kan se det med lommelygter.
-Hvor mange folk? -Fire.
Jeg kunne ikke sende flere til brandbilen.
Yoshida,
det er en meget indviklet procedure.
Fire personer er ikke nok.
Hvis folk uden erfaring
skal gøre det i det mørke…
Det er ikke muligt.
Sig ikke, at det er umuligt.
Det skal gøres nu, uanset mørket og manglende erfaring!
Tilgiv mig.
Undskyld.
Men vær sød
at fortælle mig, hvordan det gøres.
Det er ikke en god idé, Yoshida.
Det er ikke for at være brutal.
Jeg tror ikke, det er muligt.
Jeg ville selv have brug for et komplet udstyrssæt
og grundige, løbende instruktioner fra mine overordnede
for at lære det.
Jeg tror ikke, man kan gøre det, hvis det er første gang.
Jeg beklager, Yoshida.
Lad mig gøre det.
Få TOEPCO til at sende en anmodning til præsidenten.
Med præsidentens tilladelse
kan jeg være der med det samme!
Det kan jeg ikke.
-Hvad? -Nej.
Det kan jeg ikke tillade.
Det kan jeg ikke bede dig om.
Som repræsentant for TOEPCO kan vi ikke bede vores partnerfirmaer
om at udsætte sig
for den slags fare.
Okay.
Vi prøver at finde ud af det.
Araki, tak skal du have.
Det, du lige tilbød,
det betyder meget.
Farvel.
Hvid røg! Er det fra Enhed 4?
Vi kan se hvid røg stige op.
Det er ikke bekræftet, om det kommer fra det brugte brændselsbassin.
Man kan se hvid røg. Jeg gentager…
-Vandet i bassinet? -Ja.
Vi må antage, at vandet i bassinet er begyndt at fordampe.
Hvad siger folk på stedet?
De beder om lov til at fortsætte.
De vil ikke evakueres.
Sig følgende.
Ja?
Sig, at de skal fortsætte operationen.
Javel.
Nå?
Det nytter ikke. Havvandet stiger stadig ikke.
Prøv igen.
Okay! En gang til!
-Okay. -Okay.
-Hey, tænd for den igen. -Okay.
-Sådan. -Okay.
Duer det ikke?
-Igen. -Okay.
Hr. præsident, hør nu.
Jeg skjuler ikke noget.
Vi havde ikke strøm før i morges, så vi ikke kunne se reaktorens tilstand.
At evakuere alle amerikanere
kunne sende et forkert budskab til hele verden.
Så vil du ikke nok genoverveje det?
Vi gør alt for at formilde situationen,
inklusive at sørge for alle amerikaneres sikkerhed.
Jeg har beordret forsvaret
til at samle en specialenhed med over 100.000 mænd,
200 helikoptere,
300 fly og 50 krigsskibe.
En hidtil uset stor styrke er på vej mod Fukushima.
Han beder om en fuld redegørelse for Fukushima Daiichi.
De sender et hold atomeksperter og vil deltage i vores politiske møder.
Det er svært at have dem…
Det ved jeg!
Hvad med helikopterne? Uanset hvad
må vi gøre alt for at omgøre USA's evakueringsordre!
Den hvide røg bliver mindre.
-Mindre? -Ja.
-Det er et dårligt tegn. -Ja.
Betyder det, at bassinet snart er tomt?
Det er den eneste konklusion.
Fordampning kan stoppe ved temperaturfald,
men det er usandsynligt, at det er tilfældet.
-Kan jeg tale med dem? -Ja.
Det er Yoshida. Kan I høre mig?
Det er Kawakami.
Åh, Kawakami!
-Bekræft vandforsyningen! -Javel!
Undskyld.
Det tager lidt tid.
Det gør ikke noget. Tak.
Hvordan går det?
Har I problemer med brandbilens pumpe?
Flyder havvandet stadig ikke?
Vi har prøvet hele natten, men…
Undskyld.
Kawakami, lad os droppe undskyldningerne.
Kawakami?
Det er frustrerende.
Jeg er ikke bange for at dø.
I 25 år
har jeg levet med disse generatorer.
Men jeg kan ikke gøre noget så simpelt.
Det er ynkeligt.
Jeg arbejder videre!
Godmorgen, allesammen!
-Godmorgen! -Godmorgen!
Hvad laver du her?
Yoshida, du ville ikke beordre mig herhen, så jeg kom af mig selv.
Hvad skal det her betyde?
Jeg er her ikke på TOEPCOs anmodning.
Jeg kom af egen fri vilje.
Så uanset hvad der sker, om så jeg slår mig selv ihjel,
skal du ikke føle dig ansvarlig.
Jeg har også familie i Fukushima.
Jeg kan ikke overlade
arbejdet til amatører som jer.
Okay. Kan du fortælle mig det seneste nye?
Vi har en brandbil og en pumpe på nordsiden.
Javel.
Brændstoffet kan ikke komme ind…
-Hvor mange mænd? -Tre.
Kun tre?
TUNGSTENBASERET MATERIALE
-Lad os lægge det ud her. -Ja.
En, to…
Det er tyndere, end jeg troede.
Kan det holde stråling ude?
Sandsynligvis. Ifølge vores videnskabsfolk er det mere effektivt end bly.
Der er huller. Pak det helt tæt.
-Intet luft ind. -Undskyld.
-Har I fulgt instrukserne? -Ja.
Kommandør!
Flyet er vendt tilbage.
Ved 300 fod over jorden var dosen 87,7 millisievert i timen.
Vi kan tillade 40 minutters arbejde for hver helikopter.
Første helikopterbrigade
er klar til at lette.
Vandstanden er
minus 1.450.
Det er en lille ændring, men endelig stiger den.
-Nu er der bassinet at bekymre sig om. -Ja.
Vi skal have vand op
til reaktorbygningens femte sal.
Yoshida, kan du høre mig?
Ja?
Hovedkontoret har modtaget en henvendelse. Fra tre byggefirmaer.
Om hvad? Vi har lidt travlt…
Når de bygger, bruger de pumper til at støbe beton på højtliggende etager.
De spurgte, om de kan bruges til vandet.
Hvad tænker du?
Hvor lange er de?
De er 50 meter.
De kan nå 15 etager op.
Send dem herhen med det samme!
De skal modificere dem først.
Vi har spurgt fabrikanten.
Vi får hjælp til leveringen fra politiet og MLIT,
så de kan komme direkte til kraftværket.
Mange tak!
Hold ud.
…der er ikke tegn på, at det vil forværres og påvirke flyvningen.
Men der forventes stærk vestlig vind, så udvis agtpågivenhed.
Med hensyn til vandindtag og udslip er der ingen ændringer i briefingen.
Vi vil vurdere vindretningen på stedet, før vi vælger det område, vi bruger.
Ja, det er Iguchi.
Modtaget.
-Påbegynd missionen. -Modtaget.
Første helikopterbrigade, 104. eskadrille, start missionen!
Start missionen!
KALIUMIODID
Okay!
Fortsæt!
Stop!
Okay, lad os sikre køretøjet!
Modtaget!
Vi åbner et nyt forbindelseskontor i Statsministeriet.
Amerikanerne kan ikke deltage i vores politiske møder,
men vi forhandler om at have dem tæt på for at kunne kommunikere hurtigt.
-Er det fra minister Matsumoto? -Ja.
Vi kontakter også
USA's viceudenrigsminister og ambassadør for at få hjælp.
Målet er bekræftet.
Det ligner atomkuplen i Hiroshima.
Stærk vind fra sydvest.
Vi er snart over målet.
Gør klar til at smide vand!
Målet er bekræftet.
Smid vandet!
Smider vandet.
Vandnedkast i gang…
Udført.
Vandet er leveret. Vend om.
KL. 9.52 - ANDET VANDNEDKAST
Er det nok?
Hvad med Girafpumpen?
FUKUSHIMA DAIICHI ENHED 4-REAKTORBYGNINGEN
Det lykkedes!
Begynd indsprøjtningen.
Begynd indsprøjtningen!
FUKUSHIMA DAIICHI ENHED 1-REAKTORBYGNINGEN
Okay!
Araki!
-Brandbilen fungerer fint! -Ja?
Lad os tage den først.
Hold godt øje derovre.
-Fungerer alt? -Ja!
Okay!
-Fungerer alt? -Ja! Det går godt!
Godt!
Storartet.
Der kommer meget vand ind.
Vandstanden er steget pænt.
Så jeg blev informeret om, at den endelig køler ned?
Ja. Vi ser endelig tegn på, at reaktoren er stabiliseret.
Min største respekt for mænd og kvinder
fra forsvaret, der har kæmpet modigt på jorden,
og til TOEPCO-medarbejderne på stedet.
De Forenede Stater er villige til at gøre alt for at hjælpe Japan.
Hvis vi kan gøre noget, så sig til.
Vores land sætter stor pris på de venlige ord
fra vores stærkeste allierede.
Kan du aflyse evakueringsordren?
Beklager, hr. premierminister.
Jeg forstår nu, hvor hårdt dit land har prøvet at håndtere situationen.
Men vi kan ikke aflyse evakueringsordren,
og jeg vil stadig evakuere alle amerikanere i en 80-kilometers radius
af Fukushima Daiichi.
Det er en time, siden vi brugte Giraffen til at indsprøjte vand.
Vi har indsprøjtet næsten 100 ton vand.
Mener du det?
-Ja. -Godt gået.
Jamen dog.
-Godt gået. -Tak.
KATASTROFEBEREDSKABETS HOVEDKONTOR
Hovedkontor! Jordskælv! Et ret stort et!
Er Giraffen okay?
Hvad er status?
Væltede jordskælvet Giraffen?
Vi tjekker nu.
Vent venligst…
USA's regering tilråder evakuering,
men ambassaden fastslår, det er en forholdsregel.
USA har sat en evakueringsradius på 80 km,
men den japanske regering har sagt 30 km indtil nu.
Er vi i sikkerhed?
Ved de, hvor svært det ville være at udvide zonen?
Hvordan flytter vi de ældre og syge?
Det ville være rart at se Japan og USA udveksle information
og samarbejde om det her.
Sandheden er, at på grund
af Japans regerings modvilje mod at udlevere information
har amerikanerne tilsyneladende tilbageholdt samarbejdet.
Der er meldinger om, at regeringen afviste avancerede nye køleenheder,
som amerikanerne tilbød.
Det er nu, alliancen mellem USA og Japan er vigtigst.
Hvorfor vil regeringen…
Det begyndte lige at gå godt. Hvorfor blandede medierne sig?
Hvad er det med avancerede køleenheder?
Hvis de har sådan nogle, ser jeg dem gerne.
Hvor kom historien fra?
Vi spurgte den amerikanske regering,
men de sagde, at tilbuddet om nye køleenheder ikke er sandt.
Det lader til at være spekulation.
Måske giver kritik af regeringens svigt
medierne en følelse af, at de har spillet en rolle.
UIGENNEMSIGTIGHED GIVER MISTILLID
Uanset hvad
har regeringen fået tæsk i dagevis.
UBEKVEMME SANDHEDER HOLDT SKJULT
På trods af mediernes skildring
tog det amerikansk-japanske samarbejde fart fra den dag og frem.
Ud for Miyagi-præfekturet ydede en flåde på syv skibe,
inklusive hangarskibet USS Ronald Reagan
og en helikopter-eskadrille, støtte.
Derudover
blev over 200 atomeksperter,
10.000 beskyttelsesdragter,
30.000 dosimetre
og utroligt meget andet udstyr
sendt til Japan.
Giraffen er okay!
Jordskælvet rørte den ikke!
Indsprøjtningen går fint!
Okay! Hvor meget er der kommet ind?
Omkring 150 ton. Vandstanden er steget til 3,7 meter.
Gudskelov!
Godt.
Tak.
Vi fortsatte med at sprøjte vand ind
med hjælp fra mange folk.
I det fælles hovedkvarter blev der dannet fire projekthold.
Ikke kun TOEPCO, men også udenrigsministeriet,
sikkerhedsagenturer, politiet,
Brand- og Katastrofeberedskabet og forsvaret
samledes med i alt 200 ansatte.
Der blev dannet et system, som kunne yde en koordineret respons.
Waguri! Det er ikke godt nok. Omskriv det!
Undskyld. Jeg går straks i gang!
Tænd afbryderen.
Javel.
Hvorfor stabiliserede reaktorerne sig efter at være løbet løbsk?
I sidste ende fandt vi aldrig et endegyldigt svar.
Man følte sig hjælpeløs.
Atomkraftværket var bygget af os,
men da det løb løbsk, anede vi ikke, hvad vi skulle gøre.
Vi fortsatte bare med at overdænge det med vand.
Vi pumpede vand gennem rørene ind i reaktorkernen,
hældte vand ned ovenfra…
…og sprøjtede på bygningerne udefra.
Vi gjorde dette
igen og igen.
Begge hænder, tak.
-Godt gået, allesammen. -Tak.
-Hej. -Godt arbejde.
-I lige måde.
Maejima, sid ned.
-Er der noget galt? -Nej.
-Er du okay? -Ja.
-Alt ser fint ud. -Tak.
Hej. Kan du tilse generatorholdet?
Takket være det
overlevede jeg.
Vi har et foto. Vil I kigge på det?
Ja.
Det er ham.
Koki!
Vi er her allesammen!
Vi henter dig hjem!
Lad os tage hjem sammen.
Du må have frosset.
Du var dernede så længe.
Det er ovre nu!
Koki!
Du gjorde det godt.
Du gjorde det så godt.
BEGRAVELSE FOR KOKI KIRIHARA
I kølvandet på ulykken mistede to ansatte livet.
Den 6. april
blev Koki Kirihara, som døde i kælderen under Enhed 4, begravet.
PÅ VEGNE AF VENNERNE PÅ VEGNE AF TOEPCO
Størstedelen af os
kunne ikke vise ham den sidste ære.
Vi fortsatte nonstop med de ophængte reaktorkøleenheder,
selv da marts blev til april.
De mennesker, der havde sat deres liv på spil siden den 11. marts,
havde ikke fået hvile i en hel måned.
Både vores sind og kroppe pressede grænserne for udmattelse,
og end ikke blodig urin var anledning til overraskelse længere.
Når jeg ser tilbage, hvordan begyndte det hele så?
I 1950'erne,
da Japan overvandt nederlaget i anden verdenskrig
og opnåede mirakuløs økonomisk vækst,
opstod et behov for enorme mængder energi.
Ét gram af kernebrændslet uran-235
kan producere energi svarende til tre tons kul.
Det var i sandhed
en energikilde, der var tre millioner gange stærkere.
Japanerne troede, at den økonomiske vækst ville vare evigt.
De så et lysende håb i denne fremtidens energi.
ATOMKRAFT FOR EN LYSERE FREMTID
Vi udjævnede bakkerne
og smed bølgebrydere i havet.
Udgravede Chojaharas frugtbare natur i Fukushimas Hamadori-region
for at bygge et atomkraftværk.
Et kraftværk, der blev starten på fremtidens energi.
Og nu, 40 år senere,
var vores næste opgave at bruge dagene på at demontere selvsamme kraftværk.
Da det blev bygget,
hvem kunne da forestille sig en dag,
hvor vi forsætligt ville ødelægge dette lysende håb,
som viste os fremtidens energi?
Desuden
menes det at tage 30 eller endda 40 år at demontere det.
Brokkerne, som eksplosionerne slyngede ud,
afgav høje niveauer af stråling
og blev en menneskelig hindring.
Endnu i dag er der en stor mængde ubrugt kernebrændsel
inde i reaktorerne.
JANUAR 2017
Da afkølingen svigtede…
FJERNDRIFTSRUM
…opstod der høje temperaturer,
som samtidig smeltede brændslet
og blandede det med den smeltende reaktor.
Det samledes på reaktorgulvet.
Under navnet "atomrester" udgør denne kombinerede masse af radioaktivt materiale
hundredvis af ton.
Intet menneske kan nærme sig det.
Og materialets enorme radioaktivitet
tillader os end ikke at overvåge det med robotter.
Det anslåede strålingsniveau er 70 sievert i timen.
Ikke 70 millisievert.
Halvfjerds sievert.
Ifølge ét studie efter atombomben faldt over Hiroshima,
målte man en dosis på én sievert
1,5 kilometer derfra.
Efter en time i Enhed 2's primære reaktorindeslutning
ville man få en radioaktiv dosis,
der var 70 gange højere.
FEBRUAR 2019
For nylig fandt vi ud af,
at atomresterne rent faktisk kan flyttes.
Men det er alt, vi ved.
Vi ved stadig ikke, hvordan de kan udgraves eller opbevares.
En endelig opbevaringsløsning
sker nok ikke foreløbig.
Vi ved ikke, hvor lang tid det vil tage at afvikle reaktorerne.
Indbyggerne i Hamadori i Fukushima
forlod deres hjem
og var tvunget til at forlade deres hjemby.
117.000 mennesker flyttede,
og titusindvis af hjem blev efterladt uden opsyn.
ATOMKRAFT FOR EN LYSERE FREMTID
Husdyr mistede deres ejere
og døde allesammen.
De vilde dyr, derimod, trives bedre end nogensinde.
Det område, mennesker havde indtaget, da de påbegyndte byggeriet
af kraftværket i 1966, kunne dyrene nu tage tilbage.
For 40 år siden
jævnede vi bjergene med jorden.
Vi byggede betonvægge i havet
og fratog vilde dyr deres levested.
Nu var det menneskene,
der skulle miste deres hjem.
Måske fordi færre biler betyder renere luft,
er nattehimlen klar,
og stjernernes skinner smukkere end nogensinde.
UNDER INSPEKTION
INGEN ADGANG
TYVE KM TIL FUKUSHIMA DAIICHI ATOMKRAFTVÆRK
Jeg har selv tænkt på,
om Fukushima ville blive som før.
Men det er ikke tilfældet.
En dyster arv spredes vidt og bredt.
De gigantiske strukturer,
vi engang kaldte "en lysere fremtid",
er nu en problematisk arv,
som vi må konfrontere i de følgende årtier.
Menneskeheden er magtesløs over for naturen.
Med Fukushimas smukke himmel og hav i ryggen
har vi atter en travl dag,
hvor vi skal fjerne
den skade, vi har gjort.
Okay!
Kom bare!
Det er godt!
De mere end 1.000 kirsebærtræer, der var blevet plantet omkring værket,
var en kilde til fortsat forurening.
Størstedelen blev fældet.
Kun omkring 400 står tilbage.
Hvad har jeg nu tilbage at gøre?
Med den tid, jeg har igen…
Den tid, der er tilbage…
Det stemmer.
Mine dage er talte.
Efter ulykken overtog kræften min krop.
Jeg er på stadie tre.
De siger, det bliver svært at behandle.
Medierne ynder at hævde, at det var strålesyge,
og forbandt det til atomkatastrofen.
Men jeg mener selv, det er stressen fra ulykkesindsatsen
og mine mange års rygning.
Måske kan jeg ændre noget ved at gøre den jordskælvssikrede bygning
til et tobaksfrit område.
Tilbage til historien.
UNDERSØGELSESKOMITÉ
Med min sidste tid
er jeg stadig i stand til
at fortælle kommende generationer om katastrofen.
Naturligvis er der ikke meget, jeg kan sige.
Men
jeg kan efterlade en optegnelse
over mine oplevelser her på Fukushima Daiichi Atomkraftværk.
Jeg var der den dag.
Jeg så, hvad der skete.
Jeg hørte lydene, lugtede lugtene
og følte rædslen.
Kun dem, der var der,
kan fortælle historien.
Man kan sige,
at det er de involveredes ansvar.
Derfor må jeg videregive det, jeg ved.
Derfor
kan jeg ikke dø endnu.
I kort stykke tid endnu har jeg besluttet
at leve videre.
TO-OH ELSELSKAB KRAFTVÆRKSCHEF
De svar, du har givet os i dag, kan
alt afhængigt
potentielt blive offentliggjort med dine egne ord.
Er det i orden?
Det er fint med mig.
Den 9. juli 2013, to år efter ulykken,
døde kraftværkschef Masao Yoshida fra Fukushima Daiichi Atomkraftværk
i en alder af 58.
Hans vidneudsagn blev frigivet som Yoshida-vidneudsagnet.
Sammen med TEPCO's Fukushima Atomulykkesrapport
har det været en uset og uvurderlig udlægning
af en atomulykke, der udfolder sig.
Journalisten Ryusho Kadota
interviewede mere end 90 personer, der ydede en indsats under ulykken.
Hans fund blev offentliggjort
i bogen On The Brink: The Inside Story of Fukushima Daiichi.
Serien er baseret på Yoshidas vidnesbyrd, TEPCO's rapport
og On The Brink: The Inside Story of Fukushima Daiichi.
Til ære for dem, der var der den dag,
har vi forsøgt trofast at skildre deres kamp, frygt og deres tunge ansvar
og samtidig komprimere og dramatisere
visse begivenheder og karakterer i form af en fortælling.
I dag, i 2023,
forbliver ulykken ved Fukushima Daiichi Atomkraftværk uopklaret,
og arbejdet med afviklingen fortsætter den dag i dag.
Tekster af: Hani Abildskov Abu-Khalil